《十咏图·庭鹤》
宋代·张维

戢翼盘桓傍小庭，不无清夜梦烟汀。
静翘月色一团素，闲啄苔钱数点青。
终日稻粱聊自足，满前鸡鹜漫相形。
已随秋意归诗笔，更与幽栖上画屏。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。